BMS રિસર્ચના અમિત રાહેજાનું કહેવું હતું કે, સેન્સેક્સ વધ્યા મથાળેથી ૨૦ ટકા તૂટે તો બજાર મંદીના વક્કરમાં પ્રવેશ્યું હોવાનું ગણીએ છીએ. BSE સ્મોલ-કેપની બાબતમાં જોવા જઈએ તો એક મહિનામાં તેમાં ૧૫ ટકાનું ધોવાણ થયું છે અને ટોચથી ૨૯ ટકાનો ઘટાડો થયો છે. જ્યારે મિડ-કેપ આંક ટોચથી ૨૦ ટકા તૂટ્યો છે. એનો અર્થ એ થયો કે લાર્જ-કેપ (સેન્સેક્સ) શેરોને બાદ કરીએ તો મિડ અને સ્મોલ-કેપ સેગમેન્ટ મંદીના તબક્કામાંથી પસાર થઈ રહ્યું છે. બજાર જ્યારે પણ આવા તબક્કામાં આવે ત્યારે રોકાણકારોમાં પેનિક જોવા મળે છે અને હાલ એ જ વાતાવરણ છે. હવે બજાર કોન્સોલિડેશન થાય અને વધુ ખરાબ સમાચાર ના આવે તો જ પેનિક અટકશે. અન્યથા યસ બેન્ક, DHFL કે ઇન્ફિબીમ જેવા વધુ કિસ્સા પ્રકાશમાં આવશે. સ્ટોક ફ્યુચરમાં એક શેરમાં થયેલી ખોટ અન્ય પ્રોફિટ ધરાવતા કાઉન્ટરમાં એડ્જસ્ટ કરાતાં નરમાઈની અસર વધુ પ્રસરે છે.